Björgunarskip Slysavarnafélagsins Landsbjargar frá Hafnarfirði og Reykjavík voru kölluð út að beiðni Landhelgisgæslunnar á tólfta tímanum í dag þegar leki kom að báti á Faxaflóa , um 12 sjómílur NV af Gróttu . Einnig voru tveir hraðskreiðir , harðbotna bátar sendir á staðinn . Tveir menn voru um borð í hinum leka báti og fengu þeir strax aðstoð frá fiskibáti sem var í nágrenninu . Fluttu mennirnir sig yfir í hann enda töluverður sjór í vélarrúminu . Varðbáturinn Baldur fór einnig á staðinn og tók leka bátinn í tog . Björgunarskipin eru á leið á staðinn með dælur þegar þetta er skrifað . Báturinn verður dreginn til hafnar í Reykjavík .